મોરબી જિલ્લા માં પહેલા અતિવૃષ્ટિ થઈ અને હવે અરબી સમુદ્રમાં ઉભા થયેલા લો પ્રેસરથી ક્યાર વાવાઝોડા એ ખેડૂતોની ઊંઘ હરામ કરી દીધી છે જેમાં આ ક્યાર વાવાઝોડાની અસર નવલખી ના દરિયામાં ગઈકાલથી જોવા મળી હતી જેમાં અમાસના દિવસે જ્યારે ઓટ આવે છે ત્યારે દરિયામાં ભરતી આવી હતી અને આ પાણીની ભરતી એટલી હદે આવી હતી કે આજુ બાજુના પાંચ ગામોમાં અને ખેતરોમાં આ દરિયાના ખારા પાણી ઘુસી ગયા હતા જેના લીધે પાંચેય ગામના લોકોના પાક નિષફળ ગયા છે માળીયા મિયાના તાલુકાના છેવાડાના વિસ્તારમાં આવેલા રાજપર, કુતાસી, સોલંકીનગર, બોડકી, ઝીઝુડા ગામોના ખેતરો દરિયાના ખારા પાણીમાં ગરકાવ થઇ ગયા છે જેના લીધે જુવાર,બાજરી,તલી સહિતના પાકો નિષ્ફળ ગયા છે એક ગામમાં આશરે 3000 થી 5000 વીઘા માં આ પાકોનું વાવેતર કરવામાં આવે છે ત્યારે નવલખીના દરિયાના ખારા પાણી ખેતરોમાં ફરી વળતા પાક બળી ગયા છે અને ખેડૂતો પાયમાલ થઈ ગયા છે આ પાંચ ગામના ખેડૂતોના જણાવ્યાં અનુસાર ક્ષાર નિવારણ સંસ્થા દ્વારા એક પાળો કરવામાં આવ્યો છે જે મીઠા પાણી અને ખારા પાણી વચ્ચે ગેપ રાખે છે જેથી દરિયાના પાણી ખેતરો માં ઘુસતા નથી પરંતુ ક્ષાર નિવારણ તંત્ર દ્વારા આ પાળા નું કામ વર્ષોથી ચાલુ રાખવામાં આવ્યું છે જે હજુ પૂર્ણ કરવામાં આવ્યું નથી જેથી આ નુકશાની ખેડૂતોને ભોગવવી પડે છે તંત્રના અધિકારીઓ દ્વારા સર્વે કરી નુકશાન આપવાના વાયદા કરવામા આવે છે પરંતુ આજદિન સુધી કોઈ સર્વે હજુ કરવામાં આવ્યું નથી આ બાબત માટે બોડકી ગામના યુવા ખેડૂતે ક્ષાર નિવારણ તંત્રને નોટિસો અને અરજીઓ પણ કરી છે એમ છતાં તંત્ર દ્વારા ખોટા બહાના બતાવી અને ખેડૂતોને મૂર્ખ બનવવામાં આવે છે ત્યારે હાલતો આ છેવડા ના પાંચ ગામો ના ખેડૂતો દ્વારા સરકારને યોગ્ય ન્યાય આપાવવા  ગુહાર લગાવી છે જો આ પાંચ ગામના ખેડૂતો માટે આગામી સમયમાં કોઈ ત્વરીત નિર્ણય લઈને કાર્યવાહી કરવામાંનહિ આવે તો ખેતરોને સમુદ્રમાં તબદીલ થતા વાર નહિ લાગે.